## Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, na promjenu banke skrbnika za Zatvoreni dobrovoljni mirovinski fond T-Mobile, te se odobrava izbor Hypo Alpe-Adria-Bank d.d. Zagreb kao banke skrbnika

### NN 145/2008 (15.12.2008.), Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, na promjenu banke skrbnika za Zatvoreni dobrovoljni mirovinski fond T-Mobile, te se odobrava izbor Hypo Alpe-Adria-Bank d.d. Zagreb kao banke skrbnika

HRVATSKA AGENCIJA ZA NADZOR FINANCIJSKIH USLUGA

4012

Na temelju odredbi članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) primjenom odredbi članka 79. stavka 4. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), članka 4. stavka 3. i članka 5. Pravilnika o obavljanju poslova banke skrbnika (»Narodne novine« br. 65/01 i 47/03), odlučujući o zahtjevu za izdavanje odobrenja za promjenu banke skrbnika za zatvoreni dobrovoljni mirovinski fond T-Mobile, kojima upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69, Uprava Hrvatske agencije za nadzor financijskih usluga (u daljnjem tekstu Agencija), na sjednici održanoj 5. prosinca 2008. godine, donijela je

RJEŠENJE

1. Daje se odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, Magazinska 69, na promjenu banke skrbnika za Zatvoreni dobrovoljni mirovinski fond T-Mobile, te se odobrava izbor Hypo Alpe-Adria-Bank d.d. Zagreb, Slavonska avenija 6, kao banke skrbnika.

2. Ovo Rješenje objavit će se u »Narodnim novinama«.

Obrazloženje

Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69, podnijelo je svojim podneskom od 13. studenog 2008. godine, zahtjev za izdavanjem odobrenja za promjenu banke skrbnika za Zatvoreni dobrovoljni mirovinski fond T-Mobile. Uz zahtjev su priložili:

– Obavijest o raskidu ugovora o skrbništvu sa Societe Generale – Splitskom bankom d.d., Split,

– Ugovor o skrbništvu nad imovinom Zatvorenog dobrovoljnog mirovinskog fonda zaključen s Hypo-Alpe-Adria Bank d.d., Zagreb, Slavonska avenija 6 dana 12. studenog. 2008. godine,

– Aneks 1 Ugovoru o skrbništvu nad imovinom Zatvorenog dobrovoljnog mirovinskog fonda zaključen s Hypo-Alpe-Adria Bank d.d., Zagreb, Slavonska avenija 6 dana 27. studenog 2008. godine,

– Informacije o banci skrbniku (predmet klasa: UP/I-140-01/08-33/6),

– Revidirano godišnje financijsko izvješće za banku skrbnika za 2005., 2006. i 2007. godinu (predmet klasa: UP/I-140-01/08-33/6),

– Dokaz o uplati naknade i administrativne pristojbe.

Postupajući sukladno odredbama članka 79. stavka 4. Zakona o obveznim i dobrovoljnim mirovinskim fondovima, članka 4. stavka 3. i članka 5. Pravilnika o obavljanju poslova banke skrbnika, Agencija je na sjednici održanoj 5. prosinca 2008. godine utvrdila da je zahtjev osnovan te je odobrila promjenu banke skrbnika i izbor Hypo Alpe-Adria-Bank d.d. Zagreb, Slavonska avenija 6, kao banke skrbnika nad imovinom Zatvorenog dobrovoljnog mirovinskog fonda T-Mobile umjesto dosadašnje banke skrbnika Societe Generale – Splitske banke d.d., Split, Ruđera Boškovića 16. Također je utvrdila da je Ugovor o skrbništvu nad imovinom Zatvorenog dobrovoljnog mirovinskog fonda T-Mobile zaključen s Hypo-Alpe-Adria Bank d.d., Zagreb, Slavonska avenija 6, dana 12. studenog 2008. sukladan Zakonu o obveznim i dobrovoljnim mirovinskim fondovima i Pravilniku o obavljanju poslova banke skrbnika, te je odlučeno kao u točki 1. izreke ovog Rješenja.

Sukladno odredbi članka 8. stavka 3. Zakona o Hrvatskoj agenciji za nadzor financijskih usluga, ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/08-33/9

Urbroj: 326-113-08-3

Zagreb, 5. prosinca 2008.

Član Uprave
Ivica Letinić, v. r.

Rješenje, NN 145/2008-4012